Diari Oficial de la Generalitat Valenciana


Sumari del DOGV 9486, del 09-12-2022 (2022/11206)

RESOLUCIÓ de 21 de novembre de 2022, de la Direcció General d'Urbanisme, de concessió de les ajudes per a l'elaboració d'instruments de planejament de minimització d'impactes territorials per a l'exercici 2022, convocades per l'Ordre 6/2022, de 18 de juliol, de la Conselleria de Política Territorial, Obres Públiques i Mobilitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11302


Data del document
:   21-11-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

RESOLUCIÓ de 21 de novembre de 2022, de la Direcció General d'Urbanisme, de concessió de les ajudes per a l'elaboració d'instruments de planejament de minimització d'impactes territorials per a l'exercici 2022, convocades per l'Ordre 6/2022, de 18 de juliol, de la Conselleria de Política Territorial, Obres Públiques i Mobilitat. [2022/11531]  
  
Mitjançant l'Ordre 6/2022, de 18 de juliol, de la Conselleria de Política Territorial, Obres Públiques i Mobilitat, es van aprovar les bases reguladores i es van convocar en règim de concurrència competitiva les subvencions destinades a ajuntaments de la Comunitat Valenciana per a l'elaboració d'instruments de planejament de minimització d'impactes territorials (PEMIT) per a l'exercici 2022 (d'ara en avant Ordre 6/2022) (DOGV núm.9388, de 21 de juliol).  
D'acord amb l'ordene segon d'aquesta, l'import global màxim destinat a les subvencions a les quals fa referència aquesta convocatòria és de 500.000 euros, que es finançarà a càrrec del capítol VII línia de subvenció S8547000 del Programa 88.65.43.682.94, d'urbanisme, del pressupost de la Generalitat per a 2022.  
Finalitzat el termini de presentació de sol·licituds establit en la base 12.2, es van presentar 26 sol·licituds per 17 ajuntaments i, instruït el procediment en tots els seus tràmits de conformitat amb la base 13, la comissió de valoració ha elaborat l'informe proposta en el qual es concreta resultat de l'avaluació de les sol·licituds de forma prelada, atesos els criteris objectius establits per a la valoració d'aquestes en la base 15, indicant les que poden rebre subvenció i la seua quantia, fins a esgotar el crèdit de la convocatòria, sense que existisca llista de reserva per no haver-se esgotat aquest crèdit. Igualment, s'inclou en aquest informe la proposta d'inadmissió motivada d'aquelles sol·licituds que no puguen ser valorades per no complir els requisits establits en les bases, així com la proposta de tindre per desistides les que no han contestat el requeriment d'esmena. Tot això d'acord amb el que es preveu en la base 14.4.  
  
Consta en l'expedient l'informe emés per l'òrgan instructor en el qual es constata que, de la informació que es troba en el seu poder, es desprén que els ajuntaments beneficiaris compleixen tots els requisits necessaris per a accedir a les subvencions, d'acord amb el que s'estableix en l'article 164.f), de la Llei 1/2015, de 6 de febrer, d'hisenda pública, del sector públic instrumental i de subvencions (LHPV) i en les bases 7 i 12 de l'Ordre 6/2022.  
Per tot això, en virtut del regulat en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la base 14.5 que atorga a aquesta Direcció General d'Urbanisme la facultat de dictar la resolució de concessió d'aquestes subvencions, a la vista de la proposta motivada de resolució formulada per la comissió de valoració, resolc:  
  
  
Primer  
Concedir les ajudes a cadascun dels catorze ajuntaments sol·licitants inclosos en la taula 1 de l'annex d'aquesta resolució, pels imports màxims que s'indiquen, destinades a finançar a ajuntaments de la Comunitat Valenciana per a l'elaboració d'instruments de planejament de minimització d'impactes territorials, amb càrrec al capítol VII, línia de subvenció S8547000 del Programa 17.15.99.592.55, urbanisme, del pressupost de la Conselleria de Política Territorial, Obres Públiques i Mobilitat per a l'exercici 2022.  
Si el cost de l'actuació fora inferior a l'import de les ajudes concedides, l'import d'aquestes es correspondrà amb el cost, tenint en compte el que s'estableix en l'article 31 de la Llei 38/2003, de 17 de novembre, general de subvencions.  
La concessió d'ajudes d'acord amb aquesta convocatòria no suposa en cap cas la presumpció que les sol·licituds subvencionades són conformes a la regulació legal de la minimització d'impactes, o als criteris interpretatius d'aquesta establits per la Direcció General d'Urbanisme. Durant la tramitació del corresponent Pla especial de minimització, l'òrgan substantiu (Servei Territorial d'Urbanisme) i l'òrgan ambiental autonòmic indicaran a l'ajuntament promotor si el projecte presentat està d'acord amb les disposicions legals que regulen la figura. Igualment podran aquests òrgans en el transcurs del procediment, realitzar les esmenes a la sol·licitud que es consideren oportunes.  
  
Els compromisos assumits pels beneficiaris són, a més dels generals establits per l'article 14 de la Llei 38/2003, de 17 de novembre, LGS, la redacció dels plans especials de minimització d'impactes territorials a què es refereixen els articles 228 a 231 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny (TRLOTUP), tenint la consideració d'activitat subvencionable els treballs consistents en la redacció de l'esborrany de PEMIT i del DIE, amb les especificacions establides en la base 8 i l'esmentat TRLOTUP. Hauran de presentar tot això en el lloc, forma i termini establit en la base 18.  
  
  
Segon  
Per les causes d'inadmissió codificades i que s'especifiquen en la taula 2 de l'annex, inadmetre les deu sol·licituds indicades en la taula 3 de l'annex.  
  
Tercer  
Dictar resolució individualitzada tenint per destituïdes en la seua petició els dos ajuntaments que s'indiquen en la taula 4 de l'annex per no haver contestat al requeriment efectuat per aquesta administració, d'acord amb el que s'estableix en la base 13.2 i en l'article 68 de la Llei 39/2015, prèvia resolució que haurà de ser dictada en els termes previstos en l'art. 21 de la Llei 39/2015.  
  
Quart  
Remetre aquesta resolució per a la seua publicació en el DOGV amb caràcter urgent.  
  
Cinqué  
Notificar de manera individual aquesta resolució als beneficiaris de les subvencions.  
Aquesta resolució posa fi a la via administrativa i, contra l'esmentada resolució, podrà interposar-se potestativament recurs de reposició davant aquest mateix òrgan en el termini d'un mes, comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 21 de novembre de 2022.- El director general d'Urbanisme: Vicente Joaquín García Nebot.